Opnar fyrir íslenska tónlistarmenn!

Það var á hátindi blóma- og Bítlatímabilsins sem frægðar sól Óttars Felix Haukssonar sem hljómlistarmanns skein hvað skærast. Frægðar sól hans skín ekki síður skært í dag, hinum megin við línuna, sem útgefandi söluhæstu platna landsins síðast liðin ár

og sem boðberi íslenskrar dægurtónlistar inn á Asíumarkað.

Það er kyrrlát stemmning í snoturri íbúð Óttars og konu hans, Guðnýjar Þallar Aðalsteinsdóttur, í Hlíðunum þegar blaðamann ber að garði. Þar hafa þau litla heima skrifstofu fyrir útgáfufyrirtæki sitt, Zonet, sem þau starfa bæði við, Óttar sem framkvæmdastjóri og Guðný sér um bókhald og daglegan rekstur. Óttar heldur í gamla siði frá námsárum sín um í Danmörku fyrir hartnær 20 árum og býður upp á rúgbrauð með danskri lifrarkæfu og rauðrófum með kaffinu. Síðan setur hann demó upptöku með Jóhanni Helgasyni á fón inn áður en spjallið hefst en það er nýjasta útgáfuverkefni Óttars, að gefa út disk á haustmánuð um þar sem Jóhann syngur sjálfur mörg af sín um bestu lögum. „Jóhann hefur þetta í sér, hann er frábær lagahöfundur og fínn söngvari. Hann er í hópi bestu lagahöfunda landsins, með þeim Gunnari Þórðarsyni, Magnúsi Eiríkssyni og fleirum. Mér finnst mikilvægt að leyfa ungu kynslóðinni að uppgötva þennan fjársjóð sem við eigum. Jóhann er ljúfur og músíkalskur og það er ákaflega gaman að vinna með honum. Það er einvala lið úrvals manna sem koma að diskinum en Jón Ólafsson spilar undir og stjórnar upptökum, Guðmundur Pétursson spilar á gítar og Sálarmennirnir Friðrik Sturluson og Jóhann Hjörleifsson hafa séð um bassa og trommur.“

Sonet, Hljómar og Pops!

Óttar fagnar 40 ára spilaafmæli þessa dagana en það var á vormánuð um árið 1966 sem hann byrjaði að leika sem atvinnumaður.

„Ég byrjaði með hljómsveitinni Sonet sem ber sama nafn og fyrirtækið mitt í dag, nema ég hef breytt fyrsta staf nafns ins í Z til að rugla því ekki saman við skandinavíska útgáfu sem ber þetta sama nafn. En tveimur árum síðar starfaði ég sem rótari hjá Hljómum en lék síðan með Pops. Árið 1970 flutti ég til Kaupmannahafnar og þaðan til Gautaborgar þar sem ég stundaði svolítið kaffihúsaspilamennsku, meðal annars með Gunnari Ægissyni og Kristjáni Guðlaugssyni,“ útskýrir Óttar.

Fyrir nákvæmlega 30 árum hvíldi Óttar sig á tónlistinni, gifti sig og stofnaði fjölskyldu á því herrans ári 1976.

„Ég var þó viðloðandi hljómleikahald og annað og skipulagði til dæmis fyrsta túr Stuðmanna í kringum landið með Tívolí. Það var mjög skemmtilegt en við settum upp sjónræna hluti með leikmyndum, vorum með spurningakeppni og fegurðarsamkeppni karla og annað til skemmtunar ásamt tónlistinni. Þá kom ég líka að stórum rokktónleikum í Laugardalshöllinni þar sem fram komu meðal annars Paradís, Celsius og Cabarett. Ég hélt minningartónleika um John Lennon í Austurbæjarbíói og var með tónleikaröð ásamt Pálma Gunnarssyni til styrktar Sólheimum í Gamla Bíói og Austurbæ,“ segir Óttar sem hefur átt erfitt með að slíta sig frá tónlistarlífinu í gegnum tíðina. Velgengni í útgáfumálum. Árið 1985 fór Óttar aftur til Danmerkur en nú í framhaldsnám í matvælatæknifræði. Í kjölfarið varð hann framkvæmdastjóri í matvælavinnslu og starfaði við það í ein ellefu ár. Tónlistin var þó ekki langt undan. „Ég átti þátt í því að koma Bubba og Rúnari saman á sínum tíma og kom að upptökustjórn á GCD-diskinum árið 1991. Það tókst mjög vel og sú plata seldist í yfir 10 þúsund eintökum og var söluhæsta plata ársins,“ segir Óttar og bætir við:

„Í dögun nýrrar aldar, snemma árs 2001, kom ég svo aftur inn. Vinir mínir frá Keflavík, meðlimir Hljóma, höfðu þá spilað á hljómleikum á Gauki á Stöng fyrir Andreu Jónsdóttur. Það vakti athygli og í framhaldinu áttu þeir að spila í Laugardalshöll á undan hljómleikum Sigurrósar. Þeir báðu mig um að sjá um samninga og sín mál ef þeir færu aftur í gang og í kjölfarið stofnaði ég Zonet-útgáfuna. Fyrsta vers var að gefa út 25 ára afmælisplötu Mannakorna og sumarið 2003 gaf ég út 22 Ferða-lög með Magga og KK, sem var söluhæsta plata þess árs. Um haustið kom svo langþráð afmælisplata Hljóma sem einnig rauk beint á toppinn.“

Ítalska undrabarnið!

Óttar á veg og vanda af því að hafa komið bestu smellum ítalska stórsöngvarans Robertinos yfir á geisladisk og er hann mjög stoltur af því. „Varðandi útgáfuna finnst mér einna markverðast það sem ég hef gert, að finna og hreinsa upp allar hinar gömlu upp-tökur ítalska undrabarnsins Robertinos. Ég fann svo vel hvað fólk var þakklátt fyrir það en mín kynslóð og eldra fólk mundi eftir söngrödd Robertinos sem hljómaði í útvarpinu í upphafi sjöunda áratugarins á gömlu vínylplötunum. Hann var á undan

Bítlunum og Stones en hvarf svo alveg þegar þeir komu fram á sjónarsviðið. Það var þarft verk að dusta rykið af plötunum hans

og koma þessu öllu yfir á stafrænt form. Vinnan í kringum það var mjög skemmtileg,“ útskýrir Óttar og ljómar út að eyrum.

Tekist hefur frekara samstarf milli Óttars og Robertinos og nú hyggja þeir á útrás í fleiri löndum. „Þegar ég stóð fyrir framan hann í Rómarborg og afhenti honum gullplötu og sá á honum svipinn og fann hlýjuna og viðmótið þá fannst mér eins og ég hefði áorkað einhverju. Ég hef unnið með honum mikið síðan og gefið hann út í Kína, Finnlandi, Rússlandi og Danmörku. Núna eru ýmis lönd í sigtinu í framhaldinu. Kínverjarnir eru búnir að gefa út aðra plötu með Robertino og hann mun syngja á listahátíðinni í Kína í haust og þriðja platan með honum mun líta dagsins ljós þar fyrir næstu jól,“ útskýrir Óttar og brosir.

Happ og glapp!

Í kjölfar útgáfusamnings sem Óttar náði í Kína með plötu Robertinos er leiðin fyrir fleiri íslenska tónlistarmenn greið inn á þann markað. „Það opnuðust dyrnar inn á Kínamarkað fyrir tveimur árum. Það ár fór ég með Guitar Islancio sem lék á listahátíð þar í

landi og ári seinna fór ég með KK á þessa sömu hátíð. Ég hef unnið mikið með Guitar Islancio sem hefur vakið mikla athygli

erlendis og við hyggjum á útrásarvekefni í sumar. Þeir fara til Kaupmannahafnar í maímánuði og síðan fer ég með þá til Japan

í júní þar sem við höfum fengið þriggja platna samning. Með haustinu förum við til Frakklands þar sem þeir leika á stórri

alþjóðlegri sýningu,“ útskýrir Óttar. „Einnig höfum við fengið fyrirspurnir frá Kanada og Chicago en ég gaf út diskinn Cold Front í Kanada með Birni Thoroddsen sem hefur vakið mikla athygli og vann meðal annars til Íslensku tónlistarverðlaunanna. Annars er ört vaxandi markaður í Kína og Japansmarkaður hefur um árabil verið stór og spennandi fyrir vestræna tónlistarmenn. Ég er búinn að ná samningi fyrir Sigurð Flosason og Jóel Pálsson sem kvartett en þeir eru flottir djassspilarar. Þeir munu leika á listahátíð í Kína í haust. Tónleikarnir verða teknir upp og gefinn verður út „live“ diskur með þeim.“

Þú hefur því næmt auga fyrir því sem nær vinsældum?

„Það er nú ekki alltaf, stundum er maður heppinn og stundum ekki. Því er sennilega best lýst með broti úr lagi sem Carole

King söng eitt sinn: „Sometimes you win, sometimes you lose, but don't let the blues get a hold on you!“

Rökhugsun og innsæi!

Óttar hefur alltaf átt fleiri áhugamál en tónlistina. Hann æfði fótbolta með yngri flokkum Vals og þjálfaði einnig yngri flokka

Vals þegar hann eltist. Skák áhuginn hefur einnig fylgt honum frá blautu barnsbeini en hann er formaður Taflfélags Reykja-

víkur og varaformaður Skáksambands Íslands. „Áhugamálin taka sinn tíma en ég fer með skáklandsliðið á Ólympíumótið í skák í maí, til Tórínó á Ítalíu. Þar verð ég fulltrúi Íslendinga á FIDE-þinginu ( þingi alþjóðaskáksambandsins). Skákáhuginn er mér í blóðborinn en Sveinn Halldórsson afi minn, skólastjóri í Bolungarvík, og faðir minn, Haukur Sveinsson, voru skákmenn góðir. Ég var sjálfur Íslandsmeistari í opnum flokki árið 1979 og hef í yfir aldarfjórðung sinnt stjórnunarstörfum fyrir skákina,“ segir Óttar.

Á Íslandi hefur alltaf verið mikill skákáhugi og grósku mikið skáklíf og undanfarin ár hefur orðið mikil vakning, sérstaklega hjá yngri kynslóðinni, um gildi skákarinnar.

En hvað er það sem gerir skákina svona spennandi?

„Skákin er og býður upp á keppni hugans. Þetta er hugar leikfimi og hörð keppni þar sem menn berjast af mikilli ákefð án þess

að nota vopn eða hnefa. Það getur orðið mikil spenna í hverjum leik. Það eru nokkrir þættir sem gera skákina aðdáunarverða eins

og þessi rökhugsun og innsæi, hvernig fólk getur beitt rökhugsun og reiknað leikjaraðir langt fram í tímann. Maður uppgötvar að

andstæðingurinn hefur ákveðið plan og maður verður að finna leiðir á móti; til að verjast eða sigra þurfa bæði rökhugsunin og

innsæið að koma til hjálpar og það er alveg magnað. Skákin skerpir bæði baráttuviljann og einbeitinguna og er án alls efa stór

þáttur í að efla námsgetu barna,“ svarar Óttar.

Alþjóðlegt tónlistarumhverfi

Þó að útgáfumálin taki mest allan tíma Óttars hefur hann alltaf brugðið sér af og til í líki tónlistarmannsins og rifjað upp gamla

tíma. „Ég spila á hverju ári með Pops og það er alltaf mjög skemmtilegt. Það er skarð fyrir skildi eftir að Pétur Kristjánsson

féll frá en Pétur varð öllum harmdauði. Við höf um fengið Eirík Hauksson til að fylla þetta vandfyllta skarð og Eiríkur gerir það

með glæsibrag. Það er gaman að geta leikið sér í þessu af og til og rifjað upp gamla tíma,“ segir Óttar. Óttar er bjartsýnn á velengni og vinsældir íslenskra tónlistar manna erlendis og er sammála mörgum spekingum um það að sjaldan eða aldrei hafi íslenskt tónlistarlíf verið jafnblómlegt og það er í dag. „Það er mjög gott tónlistarlíf á Íslandi í dag og mikið af ungum og efnilegum og reyndar góðum listamönnum, eins og til dæmis Dikta, Ampop, Sigur rós og Mugison. Reyndar er einnig afbragðsúrval af heimsklassa músíköntum og má þar nefna Guitar Islancio, Mezzoforte, Sigurð Flosason, Jóel Pálsson og fleiri. Hér er að koma fram vösk sveit af frambærilegu fólki og ætli það sé ekki eins með okkur og Færeyinga, þeir eru fáir en góðir í mörgu. Útrásin heillar en það eru mikil ferðalög sem fylgja því. Tónlist er það alþjóðleg og ef fram kemur hæfileikaríkur tónlistarmaður sem hefur ákveðinn frumleika og rétta blöndu af hæfileikum og frumleg heitum, þá eru honum allir vegir færir. Ég tel að það hjálpi honum frekar en hitt að vera frá Íslandi því Ísland hefur góða í mynd í tónlistarheiminum, það er ekki nokkur spurning,“ segir popparinn og útgefandinn

sannfærandi röddu.